05/07/2013 | Administración LocalMunicipal
Brión
Edicto vehículo abandonado

Resultando descoñecido o domicilio da empresa Galilu SL e segundo o previsto no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, procédese á notificación mediante anuncio no Boletín Oficial da Provincia, da resolución de alcaldía de data 27 de xuño de 2013, que se transcribe de seguido: Resultando que por resolución desta Alcaldía do 07.05.2013 foi requirido por posible abandono o propietario do vehículo, turismo marca Citroën, modelo Dyane 6-400, de cor amarelo, con matrícula LE-0854-H, propiedade da empresa Galilu SL, estacionado enfronte do inmoble número 36 da rúa Paseo de Pedrouzos, parroquia de San Fins de Brión. Resultando que transcorreu o prazo de 15 días hábiles concedido para a súa retirada da vía pública e o interesado fixo caso omiso ao requirimento. Ao abeiro das competencias desta Alcaldía segundo o artigo 21.1. s) da Lei 7/85, do 2 de abril, reguladora das bases de réxime local, resolvo: 1º) Declarar como residuo sólido urbano o vehículo arriba referenciado de conformidade co disposto no artigo 4.2 da Lei 10/2008, do 3 de novembro, de residuos de Galicia e tendo en conta que conforme establece o artigo 3 b) da Lei 22/2011, do 28 de xullo, de residuos e solos contaminados, os vehículos abandonados teñen a consideración de residuo doméstico, depositando o mesmo en Desguaces JM García SL con enderezo en Lugar Bayuca - Santa María de Cruves, N-550 - km 79,15980 Padrón.2º) Requirir ao propietario para que no prazo dun mes a contar desde o día seguinte ao da recepción desta resolución proceda a súa retirada do lugar onde se atopa depositado, advertíndolle que transcorrido este prazo e en caso de incumprimento procederase a entregar o vehículo para o seu tratamento ao Centro Autorizado de Tratamento de Vehículos denominado Desguaces JM García SL sito en Lugar Bayuca - Santa María de Cruves, N-550 - km 79,15980 Padrón, para a súa destrución e descontaminación, liquidándose ao interesado todos os gastos orixinados, instando ao citado centro para que se proceda de acordo co artigo 5 do Real Decreto 1383/2002, do 20 de decembro, sobre xestión de vehículos ao final da súa vida útil e o artigo 2 da Orde INT/624/2008, do 26 de febreiro, polo que se regula a baixa electrónica dos vehículos descontaminados ao final da súa vida, para que emita: -. Certificado de destrución, que terá que axustarse perfectamente ao modelo e contido establecidos no anexo da Orde INT/624/2008. -. Trámite de baixa electrónica definitiva do vehículo no Rexistro de Vehículos da Dirección Xeral de Tráfico, que deberá realizarse seguindo o procedemento establecido no art.2 da Orde INT/624/2008. A data de anotación da baixa definitiva terá que coincidir coa data de expedición do certificado de destrución.3º) Notificar esta resolución ao interesado para o seu coñecemento e efectos.4º) Dar conta desta resolución á Policía Local para a xestión do expediente. Contra o presente acordo, que pon fin á vía administrativa, poderá optar por: A) Interpoñer potestativamente recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da presente notificación, nos termos dos artigos 116 e 117 da Lei 30/92, de réxime xurídico das administracións públicas e do procedemento administrativo común, na súa redacción dada pola Lei 4/1999. B) Interpoñer directamente recurso contencioso-administrativo ante o órgano xurisdicional competente da orde contencioso-administrativa, no prazo de dous meses contados desde o día seguinte ao da recepción da presente notificación, de conformidade co establecido no art.46.1 da Lei 29/1998, reguladora da xurisdición contencioso-administrativa. Así mesmo advírteselle que tamén poderá empregar calquera outro recurso que estime pertinente, así como exercer as accións que procedan ante a xurisdición competente. Brión, 27 de xuño de 2013 O alcalde José Luis García García